****

|  |
| --- |
| MESTNA OBČINA KRANJ |
| **Krajevna skupnost** |
| **BRATOV SMUK** |
| **Likozarjeva ulica 29,****4000 Kranj** |

Številka: 4/2021-Z

Datum: 9. 3. 2021

**ZAPISNIK**

13. redne seje Sveta KS Bratov Smuk, ki je bila 9. 3. 2021 ob 19. uri v prostorih Krajevne skupnosti Bratov Smuk, Likozarjeva ulica 29, Kranj.

**Prisotni: Manja Zorko, Roman Šalamon, Branislav Rauter, Bojan Kadunc, Milena Kavčič Pavlin, Stanislav Rupnik**

**Odsotni: Monika Kostadinova**

**Prisotni dodatno vabljeni: Duško Preradović, vodja policijskega okoliša**

Sklep: Dnevni red se razširi z novo točko 2: Varnostna situacija v KS

**DNEVNI RED:**

1. Pregled in potrditev zapisnika 12. redne seje KS
2. Varnostna situacija v KS
3. 24. seja Mestnega sveta Mestne občine Kranj
4. Reševanje problematike odjemnih mest za odpadke – aktualno stanje
5. Pobude in predlogi krajanov
6. Vprašanja, predlogi in pobude članov sveta KS

**Ad.1**

**Pregled in potrditev zapisnika 12. redne seje KS**

Prisotni so soglasno potrdili zapisnik 12. redne seje KS.

**Ad.2**

**Varnostna situacija v KS**

Vodja policijskega okoliša Duško Preradović je predstavil varnostno situacijo v naši krajevni skupnosti, ki je po njegovem mnenju relativno varna, kjer je bilo izpostavljeno:

* problematika drog;
* problematika integracije priseljencev;
* hrup;
* nasilje v družini;
* kraje avtomobilov;
* vlomi in vandalizem;
* varnost na igriščih;
* pooblastila policije ob prijavah krajanov in anonimnih prijavah.

Policist je izpostavil še, da je videonadzor dobrodošel za delo policije, vendar je za postavitev videonadzora potrebno 100 % soglasje etažnih lastnikov.

**Ad.3**

**24. seja Mestnega sveta Mestne občine Kranj**

Člani Sveta KS so se seznanili z gradivom za 24. sejo Mestnega sveta Mestne občine Kranj.

**Ad.4**

**Reševanje problematike odjemnih mest za odpadke – aktualno stanje**

Predsednica KS je seznanila člane Sveta KS z aktualnim stanjem. Pretekli teden je bil na to temo sestanek na Komunali in Domplanu, kjer je bilo dogovorjeno, da se predlog nove ureditve odjemnih mest da v javno razgrnitev krajanom z objavo predloga na oglasnih deskah blokov in oglasnih deskah KS ter s pošiljanjem koordinatorjem blokov preko Domplana. Načrtovano je, da je javna razgrnitev do konca marca, sledi pregled pripomb in predlogov, usklajevanje in odgovarjanjem krajanom in realizacija postavitve novih zabojnikov do konca poletja 2021.

**Ad.5**

**Pobude in predlogi krajanov**

S strani krajanke smo prejeli pobudo za postavitev Knjigobežnic v naši KS. Svetniki so pobudo pozdravili in predlagali, da se za njeno realizacijo kontaktira KS Stražišče ter Mestno knjižnico in OŠ Matije Čopa.

*Sklep: Svet KS podpira realizacijo pobude za postavitev Knjigobežnic v naši KS in predlaga njeno realizacijo.*

**Ad.6**

**Vprašanja, predlogi in pobude članov sveta KS**

Pod to točko ni bilo podanih vprašanj, predlogov in pobud članov sveta KS.

Seja se je zaključila ob 21.00 uri.

Zapisala:

MANJA ZORKO

Predsednica sveta KS bratov Smuk

MANJA ZORKO